Boysun bekligi. Boysun bekligi yoki Boysun viloyati – Buxoro amirligining Sharqiy Buxorodagi maʼmuriy-hududiy birligi (hozirgi Oʻzbekiston hududi), markazi Boysun shahri boʻlgan. Dastlab mustaqil boʻlgan, XIX asrning 2-yarmida amir Muzaffar tomonidan amirlik tarkibiga qoʻshib olingan. Boysun bekligi tarkibiga: Boysun, Yaumchi, Rabot, Darband, Sayrob, Xatak, Zarabogʻ, Poshxurd, Buzravot, Kakaydi amlokliklaridan iborat boʻlgan. Boysun bekligi hududining kattaligi jihatidan vohada yetakchi oʻrinda turgan. XIX arning 70-yillarida beklikda amirlikning 300 navkari joylashtirilgan. XIX asr 80-yillarida Boysun, Sherobod, Denov, Baljuvon, Koʻlob, Qoʻrgʻontepa va Qabodiyon bekliklari amirning qarindoshi Hisor begi Ostonaqulbekka boʻysungan.